Aphex Twin

Aphex Twin (tikras vardas – Richard David James, g. 1971 rugpjūčio 18 Limerike, Airija) – vienas žinomiausių elektroninės muzikos atlikėjų, plėtojančių tokius muzikos žanrus, kaip techno, ambient, acid, ir drum and bass.

 Istorija 

 Vaikystė 
Richard D. James gimė 1971-aisiais, velsiečių Lornos ir Derek James šeimoje. Jis augo Kornvalyje, Anglijoje, kur su dviem seserimis leido „labai laimingą“ vaikystę ir galėjo daryti „praktiškai viską, ką norėjo“The Face žurnalas .

 Ankstyvoji karjera: 10-o dešimtmečio pradžia 
Pagal Benjamin Middleton, James pradėjo kurti muziką 12-os metų. Būdamas paauglys jis didžėjavo Šairame Arklyje (Sent Ivse, Kornvalyje), Bowgie užeigoje (Krantoke) kartu su Tom Middleton, taip pat daugelyje vietų palei Kornvalio pakrantę. Jo pirmasis įrašas buvo 12-os colių plokštelė Analogue Bubblebath, kurio paskutinės dvi dainos buvo įrašytos su Tom Middleton. Ben Middleton kalba apie Aphex TwinAFX – Analogue Bubblebath 

1991-aisiais James kartu su draugu Grant Wilson-Claridge įkūrė Rephlex Records įrašų kompaniją, kad galėtų skleisti
 „Acid, labai mėgstamo ir nesuprasto house žanro, kuris vienų jau pamirštas, o kitiems naujas (ypač Didžiojoje Britanijoje), dinamikos naujoves“Rephlex Manifestas.

Pasivadinęs AFX, tarp 1991-ųjų ir 1993-iųjų Richard James išleido tris Analogue Bubblebath, taip pat du Bradley Strider ir tris Caustic Window albumus. Išėjo ir kompiuteriniu žaidimu Pac-Man paremtas Pac-Man EP, kurį atlikėjas išleido pasivadinęs Power-Pill slapyvardžiu. Po šiuo metu geriausiai žinomu Aphex Twin pseudonimu buvo įrašyta Xylem Tube EP ir Didgeridoo, greito tempo daina, skirta nuvarginti šokėjus DJ seto pabaigoje. Šiuos ankstyvuosius įrašus išleido Rephlex Records, Ekseterio Mighty Force ir Belgijos R&S Records įrašų kompanijosBBC Aphex TwinBBC Aphex Twin .

Karjeros pradžioje James išsikėlė į Londoną, kad galėtų studijuoti elektroniką Kingstono universitete, bet prisipažino David Toop, kad jo „elektronikos studijos jau nebebuvo labai svarbios, nes buvo pradėjusi plėtotis karjera elektroninės šokių muzikos srityje“. Metęs studijas, James liko Londone, kur Warp Records bei kitos įrašų kompanijos išleido daugybę jo albumų įvairiais pseudonimais, kaip AFX, Polygon Window, Blue Calx, The Dice Man, ir Power-Pill.

Egzistuoja vietinė legenda, pagal kurią ankstyvaisiais savo metais Londone Aphex Twin gyveno kelio žiedo vidury, Elephant and Castle, sostinės pietuoseDavid Toop interviu pseudonimų sąrašas .

 Diskografija 
Richard D. James yra išleidęs daug singlų bei albumų įvairiais slapyvardžiais. Čia pateikiami tik įžymiausi jo darbai.

Kaip Aphex Twin:
 (1992) Selected Ambient Works 85-92
 (1994) Selected Ambient Works Volume II
 (1995) …I Care Because You Do
 (1996) Richard D. James Album
 (1997) Come to Daddy EP
 (1999) Windowlicker
 (2001) Drukqs
 (2014) Syro
 (2015) Computer Controlled Acoustic Instruments pt2 EP

Kaip AFX:
 (1991) Analogue Bubblebath
 (1991) Analogue Bubblebath 2
 (1993) Analogue Bubblebath 3
 (1994) Analogue Bubblebath 4
 (1995) Hangable Auto Bulb
 (2005) Analord
 (2006) Chosen Lords
Kaip Polygon Window:
 (1993) Surfing on Sine Waves

 Nuorodos 

Kategorija:Ambientinės muzikos atlikėjai
Kategorija:Anglijos atlikėjai
Kategorija:Anglijos muzikai
Kategorija:Jungtinės Karalystės kompozitoriai